Document ID: 32003R2235

Uredba Komisije (ES) št. 2235/2003
z dne 23. decembra 2003
o določitvi skupnih pravil za uporabo uredb Sveta (ES) št. 1782/2003 in (ES) št. 1868/94 glede krompirjevega škroba
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 [1], in zlasti člena 145(c) Uredbe,
ob upoštevanju Uredbe Sveta (ES) št. 1868/94 z dne 19. julija 1994 o vzpostavitvi sistema kvot v zvezi s proizvodnjo krompirjevega škroba [2] in zlasti člena 8 Uredbe,
ob upoštevanju naslednjega:
(1) Poglavje 6 naslova IV Uredbe (ES) št. 1782/2003 predvideva pomoč za kmete, ki proizvajajo krompir, namenjen izdelavi krompirjevega škroba. V skladu s členom 93 te uredbe se višina plačila uporablja za količino krompirja, potrebnega za izdelavo ene tone škroba.
(2) Člen 4a Uredbe (ES) št. 1868/94 predvideva minimalno ceno za krompir, namenjen izdelavi krompirjevega škroba. Cena se prilagodi v skladu z vsebnostjo krompirjevega škroba. Člen 5 navedene uredbe predvideva plačilo premije podjetjem, ki proizvajajo krompirjev škrob, za količino proizvedenega krompirjevega škroba.
(3) Treba je sprejeti skupna pravila za določitev mase krompirja in izplačila pomoči za škrobni krompir, minimalno ceno in premijo glede na vsebnost škroba v krompirju.
(4) Ukrepi, predvideni s to uredbo, so v skladu z mnenji Upravljalnega odbora za neposredna plačila in Upravljalnega odbora za žita -
SPREJELA NASLEDNJO UREDBO:
Člen 1
Za potrebe členov 93 in 94 Uredbe (ES) št. 1782/2003 ter členov 4a in 5 Uredbe (ES) št. 1868/94 se masa krompirja določi v skladu s Prilogo I k tej uredbi.
Plačila pomoči za krompirjev škrob, predvidena v členu 93 Uredbe (ES) 1782/2003, minimalna cena ter premija glede na vsebnost škroba v krompirju, predvideni v členih 4a in 5 Uredbe (ES) št. 1868/94, se določijo v Prilogi II k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od tržnega leta 2004/05.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. decembra 2003

Labels: 17
19
5
6